CELEX: 62013CN0666
Language: lt
Date: 2013-12-16 00:00:00
Title: Byla C-666/13: 2013 m. gruodžio 16 d. Finanzgericht Düsseldorf (Vokietija) pateiktas prašymas priimti prejudicinį sprendimą byloje Rohm Semiconductor GmbH prieš Hauptzollamt Krefeld

22.3.2014   
            
            
               LT
            
            
               Europos Sąjungos oficialusis leidinys
            
            
               C 85/12
            
         2013 m. gruodžio 16 d.Finanzgericht Düsseldorf (Vokietija) pateiktas prašymas priimti prejudicinį sprendimą byloje Rohm Semiconductor GmbH prieš Hauptzollamt Krefeld
   
   (Byla C-666/13)
   2014/C 85/22
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Düsseldorf
   
   
      Šalys pagrindinėje byloje
   
   
      Pareiškėja: Rohm Semiconductor GmbH
   
   
      Atsakovė: Hauptzollamt Krefeld
   
   
      Prejudiciniai klausimai
       (1)
   
   
               1.
            
            
               Ar dėl aplinkybės, kad prekė atlieka tam tikrą tik jai būdingą funkciją, kaip tai suprantama pagal Kombinuotosios nomenklatūros 8543 poziciją, ši prekė nepaisant jos sudėties nebegali būti priskiriama 8541 pozicijai?
            
         
               2.
            
            
               Jei atsakymas į pirmąjį klausimą būtų teigiamas: kokiomis sąlygomis siuntimo-priėmimo moduliai (skirti perduoti duomenis infraraudonaisiais spinduliais iš vieno judriojo ryšio telefono į kitą judriojo ryšio telefoną arba kitą elektroninį aparatą, kaip antai nešiojamąjį kompiuterį, spausdintuvą arba elektroninę kamerą), kurie atlieka tam tikrą tik jiems būdingą funkciją, kaip tai suprantama pagal 8543 poziciją, gali būti laikomi 8543 pozicijoje klasifikuojamų mašinų arba aparatų dalimis?
            
         
      (1)  Dėl 2002 m. rugpjūčio 1 d. Komisijos reglamento (EB) Nr. 1832/2002, iš dalies keičiančio Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (OL L 290, p. 1), išaiškinimo.